K O R R A L D U S

Haapsalu,	11. aprill 2006 nr 273

Projekteerimistingimuste kinnitamine
(Kastani tn 36, Haapsalu)

Läbi vaadanud Kastani Kinnisvara OÜ (asukoha aadress Katusepapi 4, 11412 Tallinn)  05.aprillil 2006 esitatud taotluse nr 7-2.15/1859 korruselamu (30-krt suurpaneelelamu, ehitisregistri nr 105016292, ehitusluba nr 9110 välja antud 13.05 1991 Lääne Maavalitsuse poolt, pooleliolev ehitus) renoveerimise (projekti) projekteerimise tingimuste saamiseks Kastani tn 36 krundil ja juhindudes kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Kastani tn 36, Haapsalu korruselamu renoveerimise projekteerimistingimused nr 14-06 (lisatud).
2.	Korraldus teha teatavaks Kastani Kinnisvara OÜ`le (Katusepapi 4, 11412 Tallinn) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr.14/06  “05”aprill  2006	
Tingimused kinnitatud:
Haapsalu Linnavalitsuse korraldusega 
nr  273        11.aprill 2006	
Projekti nimetus	Korruselamu renoveerimise projekt 	
Krundi asukoht	Kastani tn 36, Haapsalu 	
Taotleja nimi	Kastani Kinnisvara OÜ	
Krundi andmed	katastritunnus 18301:015:0022, 
pindala 2168m2, maakasutuse sihtotstarve - 100% korruselamumaa	
Projekti koostamisel arvestada alljärgnevat: 		
	1.	Koostada elamu ümberehituse projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  digitaalselt mõõdistatud asendiplaan M 1:500, millele on kantud krundi piirid, ol.olevad ja projekteeritavad hooned (nurgakoordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus antakse vaated, plaanid, lõiked mõõtkavas M 1:100.
4.	Projekteerimisele peab eelnema olemasoleva hoone tehnilise seisukorra ekspertiis registreeringuga eksperdi poolt.
5.	Käesoleva projektiga ei kavandata olemasoleva  30 korteriga korterelamu (RPI Eesti Projekt tüüpprojekt 121) laiendamist, kastusekorruse juurdeehitamist, vaid koostatakse korrektuurprojekt, s.h  soovitavalt fassaadide lahendus:
•	projekteerida elamu välisseinte täiendav soojustamine;
•	projekteerida välisviimistluse lahendus, materjal (suures mahus metallkate mitte soovitav), värvitoonid;
•	projekteerida lodžade-rõdude lahendus; 
•	välisuksed, aknad;
•	korterite siselahendust võib muuta, tagades seejuures hoone konstruktiivse tugevuse.
6.	Anda parkimise lahendus. 
7.	Projekti eriosad lahendada vastavalt võrgu valdajate tehnilistele tingimustele. Projekteerimiseks vajalikud tehnilised tingimused taotleda omanikul.
8.	Näidata ära sadevete ära juhtimine (mitte juhtida naaberkrundile).
9.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti Päästekeskuses.

Ehitusloa saamiseks esitada Linnavalitsusele kooskõlastustega köidetud projekt 2 eksemplaris. 	
Lisad:	Asendiskeem M 1:1000	
Tingimused
koostasid:	Linnaarhitekt               . ..……………………………..     Anu Joost
Ehitusjärelevalveinsener   …………………………….      Mati Jets
Käesolevad tingimused on kehtivad kahe aasta jooksul alates nende kinnitamisest